stanford-oval/wikipedia huggingface dataset:
Tapenade

Vihreää ja mustaa tapenadea.
Tapenade on provencelainen maustetahna, joka pääasiassa koostuu hienonnetuista  oliiveista, sardelleista, kapriksista ja oliiviöljystä. Nimi tapenade juontuu provensaalin kielisestä sanasta tapéno, joka tarkoittaa kaprista. Tapenade on suosittua Etelä-Ranskassa, ja sitä syödään siellä usein hors-d'œuvre (alkupalana) levitettynä canapélle, patongille tai ciabattalle, tai sitä käytetään dippikastikkeena kasvissuikaleiden kanssa. Tapenade voi myös käyttää fileen täytteenä.
Historia

Ensimmäisen kerran tapenadea valmisti kokki Meynier vuonna 1880 Maison Doréen ravintolassa Marseillessa. Silloin pohjana oli kapris, 30 prosenttia mustia oliiveja ja makua antamassa tonnikalaa, sardellia, rommia, sinappia ja muskottipähkinää.
Ainekset

Tapenaden perusaines on oliivi. Oliivit, yleensä mustat, ja kapris murskataan morttelissa tai silputaan pieneksi. Oliiviöljyä sekoitetaan hitaasti, kunnes seoksesta tulee tahnaa. Tapenade voidaan maustaa esimerkiksi lisäämällä puristettua sitruunamehua, valkosipulia, sardellia, valkopippuria, yrttejä (esimerkiksi basilikaa, timjamia, rosmariinia, oreganoa) ja konjakkia.
Aiheesta muualla

Kuvia tai muita tiedostoja aiheesta Tapenade Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Tapenade
Käännös suomeksi
Thesh

Thesh (myös nimillä Tjesh ja Tesh), mainitaan Palermon kivessä esi-dynastisena Egyptin faaraona, joka hallitsi Ala-Egyptissä. Koska ei ole muita todisteita tällaisesta hallitsijasta, hän voi olla myyttinen kuningas, joka on säilynyt suullisen perinteen kautta tai voi olla jopa täysin kuvitteellinen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Thesh
Ted Kennedy (jääkiekkoilija)

| Ted Kennedy |
| --- | --- |

Henkilötiedot
Syntynyt: 12. joulukuuta 1925 Port Colborne, Ontario
Kuollut: 14. elokuuta 2009 Port Colborne, Ontario
Kansalaisuus:   Kanada
Jääkiekkoilija
Pelipaikka:  keskushyökkääjä
Pelaajaura
Pääsarjaura:  1942–1957
Seurat:  Toronto Maple Leafs (NHL)
Hockey Hall of Fame
 1966 
| Stanley Cup  |
| --- | --- | --- |
|  | Toronto Maple Leafs | 1945  |
|  | Toronto Maple Leafs | 1947  |
|  | Toronto Maple Leafs | 1948  |
|  | Toronto Maple Leafs | 1949  |
|  | Toronto Maple Leafs | 1951  |
Theodore Samuel ”Teeder” Kennedy (12. joulukuuta 1925 Port Colborne, Ontario, Kanada – 14. elokuuta 2009 Port Colborne, Ontario, Kanada) oli kanadalainen jääkiekkoilija. Keskushyökkääjä Kennedy pelasi koko 14 vuotta käsittäneen ammattilaisuransa NHL-liigan Toronto Maple Leafsissa.
Saavutuksia

Stanley Cup 1945, 1947, 1948, 1949 ja 1951
Toronto Maple Leafsin kapteeni 1948–55, 1957
NHL:n kakkostähdistössä 1950, 1951 ja 1954
Hart Memorial Trophy 1955
Hockey Hall of Fameen 1966
vuonna 1998 sijalla 57 The Hockey News -lehden 100 suurimman pelaajan NHL-painotteisella listalla
Taulukauppiaat

| Taulukauppiaat |
| --- | --- |

Ohjaaja:  Juho Kuosmanen
Käsikirjoittaja:  J-P Passi
Tuottaja:   Jussi Rantamäki  Auli Mantila 
Kuvaaja:  J-P Passi
Leikkaaja:  Jussi Rautaniemi
Pääosat:   Teppo Manner  Tuomas Airola  Auli Mantila 
Valmistustiedot
Valmistusmaa:  Suomi
Tuotantoyhtiö:  Elokuvayhtiö Oy Aamu Ab
Levittäjä:  Netflix
Ensi-ilta:   20. toukokuuta 2010 (Cannes)  3. syyskuuta 2010
Kesto:  58 min
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Taulukauppiaat on vuonna 2010 ensi-iltansa saanut Juho Kuosmasen ohjaama suomalainen elokuva. Elokuvan pääosassa nuorta autonkuljettajaa näyttelee ensikertalainen Teppo Manner. Elokuvan toisen tuottajan Auli Mantilan huomattiin pitkän pohdinnan jälkeen sopivan parhaiten toiseen pääosaan, taidemaalari Luukkosen rooliin. Tauluja markkinoivana kauppamiehenä nähdään muusikko ja harrastajanäyttelijä Tuomas Airola.
Elokuva voitti ykköspalkinnon Cannesissa Cinéfondationin nuorten elokuvantekijöiden sarjassa. Elokuva sai myös viisi Jussi-ehdokkuutta vuoden parhaasta elokuvasta, ohjauksesta, käsikirjoituksesta, lavastuksesta ja naispääosasta.
Rooleissa

| 0 | 1 | 2 |
| --- | --- | --- |
|  Teppo Manner  | … |  Toni   |
|  Tuomas Airola  | … |  Emppu   |
|  Auli Mantila  | … |  Luukkonen   |
Arvostelut

Björkbacka, Hannu: Taulukauppiaat (Arvostelu)  13.7.2010. DVD-opas.fi.
Säyne

| Säyne |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särkikalat Cyprinidae
Suku::  Leuciscus
Laji::  idus
Kaksiosainen nimi
 Leuciscus idus  (Linnaeus, 1758) 
Katso myös
   Säyne Wikispeciesissä   Säyne Commonsissa 
Infobox OKNimi-testi OKIUCN-testi OK: 
Suurikokoinen säyne (50 cm).
Nuori hopeakylkinen säyne.
Säyne eli säynävä, myös säynäs tai säynäjä (Leuciscus idus), on suhteellisen suuri särkikaloihin kuuluva kalalaji. Se muistuttaa särkeä, mutta on tätä isompi, pienempisuomuinen ja keltasilmäinen.
Koko ja ulkonäkö

Säyne on suurikokoinen särkikalaksi: tavallisesti se kasvaa 40–50 cm pitkäksi ja painaa puolesta yli kahteen kiloon. Suurella kalalla kyljet ovat vaalean messinginsävyiset, pienellä hopeiset. Silmät ovat keltaiset, vatsapuolen evät punaiset tai punertavat. Särjestä säyneen erottaa myös suomujen koko ja määrä: säyneen kylkiviivalla on 55-61 suomua, särjellä 42-45.
Yleisvaikutelma kalasta on hieman pullea ja tanakka, tukevapyrstöinen.
Kymmenessä vuodessa säyne kasvaa noin kilon painoiseksi. Suurin Suomesta saatu säyne, joka painoi 4,13 kilogrammaa, kalastettiin Kemijoesta vuonna 2015. Latviasta saatiin vuonna 1989 Lubāns-järvestä 5,5-kiloinen säyne.
Levinneisyys

Säyne on pohjoisen Euraasian sisävesikala, jonka levinneisyys ylettyy Itä-Siperian Lenajoelta Reinin vesistöön Länsi-Euroopassa. Alppien ja Pyreneiden eteläpuolelta tai Skandinavian tunturialueilta sitä ei luonnollisesti tavata. Säynettä on kuitenkin istutettu Britanniaan ja Pohjois-Italiaan.
Suomessa säyne esiintyy lähes koko maassa pohjoisinta Lappia lukuun ottamatta. Tyypillisesti sitä tavataan suurissa reittivesien järvissä, toisaalta virtaavissa vesissä. Se elää myös Itämeressä koko Suomen rannikkoalueella. Säyneitä on myös siirretty vesialueelta toiselle.
Ravinto, lisääntyminen ja elintavat

Säyneet syövät monenlaisia pohjaeläimiä, varsinkin nilviäisiä, suuret yksilöt saalistavat myös muita kaloja.
Säyneen kutu tapahtuu yleensä matalissa virtapaikoissa pian jäidenlähdön jälkeen. Itämeren säyneet voivat nousta jokisuihin, jokiin ja puroihin tai kutea ruovikkoisissa merenlahdissa. Kutu on melskeistä ja kestää vain muutaman päivän. Mäti takertuu kasvillisuuteen tai pohjakiviin, ja poikaset kuoriutuvat 10–17 päivän kuluttua kudusta. Säyne alkaa kutea 5–8-vuotiaana kalojen ollessa 30–35 senttimetrin pituisia.
Keväällä kudun jälkeen säyneet siirtyvät järvien ja meren saariston selkävesille ja voivat esiintyä parvina, jotka liikkuvat pinnan tuntumassa. Talvella säyne elää syvemmissä vesissä.
Säyneet ovat pitkäikäisiä kaloja, ja ne voivat elää yli 25 vuotta, jopa 29 vuotta.
Kalastus ja käyttö

Säynettä voi pyydystää verkolla, mato-ongella tai heittouistimella (lippauistin ja pientä kalaa jäljittelevät uistimet toimivat hyvin). Myös rysiä ja pitkäsiimoja käytetään.
Säyneen taloudellinen merkitys on nykyisin pieni. Se on kelvollinen ruokakala savustettuna tai paperissa paistettuna, vaikka ruotoja onkin runsaasti.
Säyneen kokonaissaalis Suomessa vuonna 2009 arvioitiin 436 tonniksi, josta 94 % oli vapaa-ajankalastajien pyytämää. Tästä 185 tonnia pyydettiin sisävesiltä, loput merestä.
Aiheesta muualla

Leuciscus idus (peilipalvelin) FishBase. Froese, R. & Pauly, D. (toim.). (englanniksi)
Tero Välimäki

Tero Seppo Välimäki (s. 21. maaliskuuta 1982 Teuva) on suomalainen Rio de Janeiron kesäolympialaisiin 2016 kilpauransa päättävä painija, joka kilpaili sekä vapaapainissa että kreikkalais-roomalaisessa painissa. Hän edusti Ilmajoen Kisailijoita edustettuaan aiemmin Teuvan Rivakkaa. Painiharrastuksen 1992 aloittanutta Välimäkeä valmensi Seppo Yli-Hannuksela ja vuodesta 2008 Marko Yli-Hannuksela.
Välimäki sijoittui kadettien MM-kilpailuissa yhdeksänneksi vapaapainin 42 kg:n sarjassa 1998. Aikuisten EM-kilpailuissa hän oli kreikkalais-roomalaisen painin 66 kg:n painoluokassa 23:s Tampereella 2008 ja 20:s Bakussa 2010.
Välimäki voitti kreikkalais-roomalaisen painin Suomen mestaruuden 66 kg:n painoluokassa 2008 ja 2010 ja SM-pronssia 2006. Vapaapainissa hän voitti Suomen mestaruuden 58 kg:n sarjassa 2000,  66-kiloisissa 2002 ja 2003 sekä 74 kg:n sarjassa 2004. SM-hopeaa hän saavutti 74-kiloisissa 2005 sekä pronssia 54 kg:n painoluokassa 1999 ja 63-kiloisissa 2001.
Arvokisasijoitukset

Kesäolympialaiset: 2016
MM-kilpailut: 17:s 2010, 40:s 2011, 31:nen 2014 ja 23:s 2015 (66 kg)
EM-kilpailut: 23:s 2008, 20:s 2010, 13:s 2013 ja kahdeksas 2014 (66 kg)
Talviuniversiadit 2011

Maat, jotka osallistuivat kisoihin
Talviuniversiadit 2011, järjestyksessään 25. talviuniversiadit, järjestettiin Turkin Erzurumissa 27. tammikuuta-6. helmikuuta 2011. Kisoihin osallistui 1880 opiskelijaurheilijaa 58 eri osanottajamaasta. Kisojen mitalitaulukon voitti Venäjä 39 mitalillaan ennen Etelä-Koreaa ja Ukrainaa (15 mitalia). Isäntämaa Turkki sai kisoista yhden hopeamitalin ja oli mitalitaulukon jaetulla 23. sijalla.
Lajit

Talviuniversiadeissa 2011 kilpailtiin kaiken kaikkiaan 66 tapahtumaa yhdessätoista eri urheilulajissa. Suluissa tapahtumien määrä lajikohtaisesti.
alppihiihto (8)
ampumahiihto (9)
maastohiihto (11)
curling (2)
taitoluistelu (5)
freestylehiihto (4)
jääkiekko (2)
yhdistetty (3)
kaukalopikaluistelu (8)
mäkihyppy (4)
lumilautailu (6)
Suomen menestys

Suomi oli mukana talviuniversiadeissa 88-henkisellä joukkueella. Se sijoittui mitalitaulukossa kuudennelletoista sijalle yhdellä kullalla ja kahdella hopealla. Suomen ainoan kullan otti muodostelmaluistelujoukkue Rockettes muodostelmaluistelussa.
Suomen menestys > Mitalistit

Kultaa: Rockettes, muodostelmaluistelu
Hopeaa: Marigold IceUnity, muodostelmaluistelu: Suomen naisten jääkiekkomaajoukkue, naisten jääkiekko
Käännös suomeksi
Taith

Taith (kymrin kieltä, suomeksi matka) on suomalais-walesilainen kansanmusiikkiyhtye.
Yhtyeen jäsenet

Dylan Fowler (Abergavenny/Y Fenni, Wales) – kitara, puhaltimet, lyömäsoittimet, laulu
Gillian Stevens (Abergavenny/Y Fenni, Wales) – Viola da gamba, crwth, jouhikko, laulu
Timo Väänänen – kanteleet, jouhikko
Historia

Taith-yhtye on perustettu 2003. Dylan Fowler ja Timo Väänänen olivat mukana Music from the Northlands -kansanmusiikkiprojektissa 2002 ja päättivät jatkaa yhteistyötä ottaen mukaan myös Fowlerin vaimon Stevensin. 2003 yhtyeellä oli ensimmäinen konsertti Cardiffissa Norwegian Churchissä, jonka jälkeen yhtye on äänittänyt ensimmäisen levynsä Taith, Now and Then.
Yhtye on esiintynyt Walesissa, Englannissa, Suomessa ja Italiassa. Radio-ohjelmat yhtyeestä on tehty BBC:ssä Lontoossa ja Yle Radio 1:ssä Helsingissä.
Musiikki

Taith yhdistää jäsentensä sävellyksiä ja sovituksia sekä suomalaiseen ja karjalaiseen että Walesin perinteiseen musiikkiin. Yhtye käyttää improvisaatiota harjoittelun, esittämisen, sovittamisen ja säveltämisen yhtenä välineenä.
Diskografia

Taith, Now and Then (TRCD001)
Aiheesta muualla

Kotisivu (englanniksi)
Tarttuva gastroenteriittivirus

| Tarttuva gastroenteriittivirus |
| --- | --- |

Virusten luokittelu
Ryhmä::  (+)ssRNA-virukset
Kunta::  Virukset
Luokka::  Pisoniviricetes
Lahko::  Nidovirales
Heimo::  Coronaviridae
Suku::  Alphacoronavirus
Infobox OKNimi-testi OK: 
Tarttuva gastroenteriittivirus (lyhenne TGEV (Transmissible gastroenteritis virus)) on sikoja ulostevälitteisesti tartuttava koronavirus, joka aiheuttaa taudin nimeltä sian tarttuva maha-suolitulehdus. Tauti tunnetaan myös nimellä sian tarttuva gastroenteriitti (lyhenne TGE). Tyypillisesti TGEV-tartunta aiheuttaa vakavaa ripulia ja oksentelua muutaman viikon ikäisille keskenkavuisille sioille, mutta on oireeton tai vähäoireinen täysikasvuisilla sioilla. Tauti tappaa useimmat alle kaksiviikkoiset siat parissa päivässä. TGEV ei tartu ihmisiin. TGEV:tä vastaan on rokotteita.
TGEV löydettiin ensi kerran vuonna 1946 Yhdysvalloista. Virus on sittemmin levinnyt maailmanlaajuiseksi ongelmaksi. Suomen ruokaviraston mukaan Suomessa todettiin 1980 kaksi ulkomailta tullutta TGEV-tartuntaa, mutta tautia ei ole tämän jälkeen havaittu Suomessa. TGEV:stä on kehittynyt 1986 löydetty sian respiratorinen koronavirus, joka tunnetaan lyhenteellä PRCV (eng. porcine respiratory coronavirus). PRCV aiheuttaa eri taudin kuin TGEV.
Rakenne

TGEV on positiivisjuosteinen RNA- eli ssRNA(+)-virus. Sen yhdestä RNA-säikeestä koostuva perimä on epäsymmetrisen (pleomorfisen) lipidikalvon sisällä, jonka halkaisija on noin 145 nanometriä. Perimän pituus on noin 28 000 nukleotidia. Viruksen pinnalla on useita "piikkiproteiineja" eli S-proteiineja (eng. spike), joista virus kiinnittyy tiettyjen solujen pinnalla oleviin alaniiniaminopeptidaasiproteiineihin. Kiinnittymisen avulla virus siirtyy solun sisään tartuttaen siten solun. Virus vapauttaa lopulta perimänsä, jonka geneettisen koodin perusteella solu alkaa tuottamaan virusproteiineja uusiin TGE-viruksiin.
Tarttuminen ja oireet

TGEV voi tarttua kaiken ikäisiin sikoihin. Se tarttuu erittäin helposti ulosteiden ja suun välisen kontaktin kautta aiheuttaen siten paikallisia epidemioita. TGEV leviää sikatiloille yleensä likaisten pintojen kautta, kuten autojen tai vaatteiden välityksellä.
TGEV-tartunta alkaa oireilemaan 18–72 tunnin kuluessa. Täysikasvuisilla sioilla tartunta on usein oireeton tai sitten se aiheuttaa lyhytkestoista ripulia, muttei oksentelua. Joissakin epidemioissa täysikasvuisten sikojen kuolleisuus tartuntaan on kuitenkin merkittävää. Nuorilla kasvavilla sioilla tartunta aiheuttaa usein voimakasta ripulia, oksentelua, laihtumista ja nestehukkaa. 2–3 viikon ikäisillä sioilla tartunnan aiheuttama kuolema on harvinainen, mutta tätä nuoremmilla tartunta johtaa kuolemaan usein jo parissa päivässä oireiden alkamisesta.
Virus estää nesteiden ja ravinteiden imeytymistä vaurioittamalla suolinukkaa. Nukka uusiutuu täysikavuisilla sioilla kasvavia sikoja tehokkaammin. Taudin vakavuutta nuorilla sioilla lisää myös alikehittyneempi immuunijärjestelmä ja emäksisestä maitoravinnosta johtuva mahahapon korkeampi pH-arvo, joka vähentää viruksen tuhoutumista ennen sen päätymistä suolistoon. Nukan merkittävä tuhoutuminen aiheuttaa nestehukkaa, elektrolyyttien epätasapainoa tai asidoosia, jotka ovat keskeisiä kuolemaan johtavia tekijöitä.
Aiheesta muualla

Global Biodiversity Information Facility (GBIF): Transmissible gastroenteritis virus (englanniksi)
National Center for Biotechnology Information (NCBI): Transmissible gastroenteritis virus, taxonomy (englanniksi)
Talviuniversiadit 1968

| Talviuniversiadit 1968 |
| --- | --- |

Isäntäkaupunki:   Innsbruck
Osallistujamaita:  26
Osallistujat:  589
Kisatapahtumat:  23
Avajaiset:  21.1.
Päättäjäiset:  28.1
Avaaja:  liittopresidentti Franz Jonas
V Talviuniversiadit järjestettiin Itävallan Tirolissa pääpaikkana Innsbruck 21.–28. tammikuuta 1968. Pikaluistelun, taitoluistelun ja jääkiekon kilpailut käytiin Innsbruckissa, jääkiekon yksi ottelu Feldkirchissä, murtomaahiihto Seefeldissä, mäkikisa Absamissa ja alppihiihto Innsbruckin ympäristössä alpeilla.
Urheilulajit

Kilpailuissa jaettiin mitaleja 23 eri urheilulajissa.
(Suluissa oleva numero kertoo lajin kilpailutapahtumien määrän)
Alppihiihto (5)
Jääkiekko (1)
Maastohiihto (4)
Taitoluistelu (3)
Yhdistetty (1)
Mäkihyppy (1)
Pikaluistelu (4)
Osallistujamaat

| 0 | 1 | 2 | 3 | 4 |
| --- | --- | --- | --- | --- |
|   Alankomaat   Belgia   Bulgaria   Espanja   Etelä-Korea   Italia   Itävalta   Japani   Jugoslavia |   |   Kanada   Luxemburg   Länsi-Saksa   Neuvostoliitto   Norja   Puola   Ranska   Romania   Ruotsi |   |   Suomi   Sveitsi   Tanska   Tšekkoslovakia   Turkki   Unkari   Yhdistynyt kuningaskunta   Yhdysvallat |
Mitalitaulukko

| Sijoitus | Maa | Kultaa | Hopeaa | Pronssia | Yhteensä |  |
| --- | --- | --- | --- | --- | --- | --- |
| 1. |  Neuvostoliitto | 8 | 6 | 5 | 19 |  |
| 2. |  Yhdysvallat | 4 | 3 | 3 | 10 |  |
| 3. |  Japani | 3 | 4 | 4 | 11 |  |
| 4. |  Tšekkoslovakia | 3 | 3 | 2 | 8 |  |
| 5. |  Norja | 2 | 1 | 0 | 3 |  |
| 6. |  Itävalta | 1 | 2 | 3 | 6 |  |
| 7. |  Länsi-Saksa | 1 | 1 | 1 | 3 |  |
| 8. |  Sveitsi | 1 | 0 | 0 | 1 |  |
| 9. |  Suomi | 0 | 1 | 2 | 3 |  |
| 10. |  Ranska | 0 | 1 | 0 | 1 |  |
| 10. |  Puola | 0 | 1 | 0 | 1 |  |
| 12. |  Italia | 0 | 0 | 2 | 2 |  |
| 13. |  Kanada | 0 | 0 | 1 | 1 |  |
Talviuniversiadit 1970

| Talviuniversiadit 1970 |
| --- | --- |

Isäntäkaupunki:   Rovaniemi
Osallistujamaita:  25
Osallistujat:  591
Kisatapahtumat:  24
Avajaiset:  3.4.
Päättäjäiset:  9.4.
Avaaja:  opetusministeri Johannes Virolainen
Urheilijoiden vala:  Esa Korri
VI Talviuniversiadit järjestettiin Suomessa Rovaniemellä 3.–9. huhtikuuta 1970. Suomessa kisoista käytettiin myös nimeä Polar Universiadit.
Pohjoismaisten hiihtolajien ja pikaluistelun kilpailut käytiin Rovaniemellä, alppihiihto Pyhätunturilla, jääkiekko Tampereella ja taitoluistelu Helsingissä.
Urheilulajit

Kilpailuissa jaettiin mitaleja 24 eri urheilulajissa.
(Suluissa oleva numero kertoo lajin kilpailutapahtumien määrän)
Alppihiihto (5)
Jääkiekko (1)
Maastohiihto (4)
Taitoluistelu (4)
Yhdistetty (1)
Mäkihyppy (1)
Pikaluistelu (8)
Osallistujamaat

| 0 | 1 | 2 | 3 | 4 |
| --- | --- | --- | --- | --- |
|   Alankomaat   Bulgaria   Espanja   Italia   Itä-Saksa   Itävalta   Japani   Jugoslavia   Kanada |   |   Kreikka   Länsi-Saksa   Mongolia   Neuvostoliitto   Norja   Pohjois-Korea   Puola   Ranska |   |   Romania   Ruotsi   Suomi   Sveitsi   Tšekkoslovakia   Unkari   Yhdistynyt kuningaskunta   Yhdysvallat |
Mitalitaulukko

| Sijoitus | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Neuvostoliitto | 13 | 16 | 8 | 37 |
| 2. |  Yhdysvallat | 5 | 4 | 1 | 10 |
| 3. |  Itä-Saksa | 3 | 1 | 5 | 9 |
| 4. |  Tšekkoslovakia | 3 | 0 | 0 | 3 |
| 5. |  Puola | 0 | 2 | 1 | 3 |
| 6. |  Pohjois-Korea | 0 | 1 | 1 | 2 |
| 7. |  Itävalta | 0 | 0 | 3 | 3 |
| 8. |  Japani | 0 | 0 | 2 | 2 |
| 9. |  Suomi | 0 | 0 | 1 | 1 |
| 9. |  Ranska | 0 | 0 | 1 | 1 |
Terävän kansakoulu

Terävän koulu oli kansakoulu Jokioisten kunnassa Jänhijoen kylässä lähellä Latovainion asutuskeskittymää. Koulurakennus sijaitsee Jänhijokeen laskevan Tyytynojan ja tien 13564 (Latovainiontie) risteyksessä Tyytynsillan kupeessa.
Terävän koulun perustamistarve syntyi Jokioisissa vuonna 1922, kun viereisiin Rehtijärven, Latovainion ja Jänhijoen koulupiireihin oli tulossa runsaasti uusia oppilaita ja olisi tarvittu lisää apuopettajain virkoja. Elokuussa 1922 Jokioisten kunnanvaltuuston puheenjohtaja ministeri Pehkonen ja kunnallislautakunnan esimies opettaja Helle kävivät kylällä selvittämässä asiaa, ja ratkaisuksi Markkulan talosta saatiin vuokrahuone koulun tarpeita varten.
Jokioisten koulusuunnitelman mukaisesti koulu oli tarkoitus avata vuonna 1926 tai 1927, mutta oppilaitten paljous aikaisti koulun avaamista. Terävän koulun johtokunta piti 8. joulukuuta 1922 kokouksen kunnallislautakunnan ja kansakoulutarkastajan läsnä ollessa, ja kokouksessa katsottiin rakennettavan koulun paikaksi keskeltä kansakoulupiiriä tontti Heikkilän talon mailta. Kouluhallitus hyväksyi heinäkuussa 1923 koulun piirustukset, ja oma koulurakennus valmistui syksyksi 1924.
Kansakoulu vihittiin käyttöön sunnuntaina 19. lokakuuta 1924. Rakennustyön suoritti rakennusmestari H. Niemi, ja koulu tuli maksamaan 257 000 markkaa. Terävän koulu oli Jokioisten kunnan kahdeksas koulu, ja näin Jokioisista tuli ensimmäinen Forssan tarkastuspiirin kunta, joka sai toteutettua oppivelvollisuslain vaatimukset.
Koulu lakkautettiin peruskoulu-uudistuksen yhteydessä 1970-luvulla.[lähde? ]
The Legacy (joukkue)

Cody Rhodes ja Ted DiBiase World Tag Team Championeina
The Legacy oli yhdysvaltalaisen showpainipromootio WWE:n joukkue, jonka jäsenet olivat Cody Rhodes ja Ted DiBiase Jr. Myös Randy Orton kuului jonkin aikaa joukkueeseen.
The Legacy

The Legacy voi tarkoittaa:
The Legacy – Hurriganesin kokoelmalevy vuodelta 1992
The Legacy – Testamentin albumi vuodelta 1987
The Legacy – kauhuelokuva vuodelta 1978
The Legacy – Iron Maidenin kappale
The Legacy – englantilainen hardcoreyhtye
The Legacy – ukrainalainen power metal -yhtye
The Legacy - Amerikkalaisen vapaapainin joukkue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Legacy”, voi hakea sivunnimihaulla, laajalla sivunnimihaulla tai tekstihaulla.
The Album (Blackpinkin albumi)

| The Album Blackpink |
| --- | --- | --- |

Studioalbumin tiedot
 Julkaistu: 2. lokakuuta 2020
 Formaatti: CD, digitaalinen lataus
 Tyylilaji: k-pop, pop, dance
 Levy-yhtiö: YG Entertainment, Interscope
Listasijoitukset
  Suomen virallinen lista: 9.  Billboard 200: 2. 
Blackpinkin muut julkaisut
| Kill This Love 2019 | The Album 2020 | Blackpink 2021 'The Show' Live 2021 |
Singlet albumilta The Album
 ”How You Like That” Julkaistu: 26. kesäkuuta 2020  ”Ice Cream” Julkaistu: 28. elokuuta 2020  ”Lovesick Girls” Julkaistu: 2. lokakuuta 2020  ”Bet You Wanna” Julkaistu: 10. marraskuuta 2020
The Album on eteläkorealaisen Blackpink-yhtyeen ensimmäinen koreankielinen studioalbumi. Albumi julkaistiin lokakuussa 2020. The Album sisältää kahdeksan kappaletta, mukaan lukien singlet ”How You Like That”, ”Ice Cream” ja ”Lovesick Girls”.
Albumi on myynyt yli miljoona kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | How You Like That | 3.01 |  |  |  |  |  |  |  |
| 2. | Ice Cream (ft. Selena Gomez)  | 2.56 |  |  |  |  |  |  |  |
| 3. | Pretty Savage | 3.19 |  |  |  |  |  |  |  |
| 4. | Bet You Wanna (ft. Cardi B)  | 2.39 |  |  |  |  |  |  |  |
| 5. | Lovesick Girls | 3.13 |  |  |  |  |  |  |  |
| 6. | Crazy Over You | 2.42 |  |  |  |  |  |  |  |
| 7. | Love to Hate Me | 2.50 |  |  |  |  |  |  |  |
| 8. | You Never Know | 3.49 |  |  |  |  |  |  |  |
|  |  | 24.26 |  |  |  |  |  |  |  |
Sääksjärvi (Nurmijärvi)

| Sääksjärvi |
| --- | --- |
 Sääksjärven uimaranta syyskuussa.
Valtiot:  Suomi
Paikkakunta:  Nurmijärvi ja Hyvinkää
Koordinaatit:  60°30′30″N, 24°40′00″E
Järvinumero:  23.097.1.002 
Mittaustietoja
Pinnankorkeus:  99,8 m
Pinta-ala:  2,6 km²
Suurin syvyys:  8 m
 fiSääksjärvi 
Sääksjärvi (puhekielessä usein Sääksi) on noin 260 hehtaarin järvi, joka sijaitsee Nurmijärven ja Hyvinkään rajalla lähellä Nurmijärven Röykän taajamaa Salpausselän harjanteella olevassa harjukuopassa. Sääksjärven rannalla sijaitsee Kiljavan kylä. Sääksjärvi on laskuojaton pohjavesijärvi, ja sen vesi vaihtuu maaperän kautta. Järvi on syvyydeltään hyvin tasainen ja järven syvin kohta on noin kahdeksan metrin syvyydessä. Sääksjärven vesi on suhteellisen puhdasta, ja järvessä on hyvä happitilanne, koska vesi sisältää vain vähän happea kuluttavia aineksia. Järven pH on 6–7. Järviveden puskurointikykyä ilmaiseva alkaliteetti on hyvin alhainen. Sääksjärvi on Suomen suurin lähdepohjainen järvi sekä yksi suurimmista lähteistä.
Sääksjärven rannalla sijaitsevat muun muassa Nummelan parantola, Kiljavan sairaala ja Kiljavan opisto. Sääksin uimarannalla toimii kesäisin Sääksin rantakahvila sekä Sääksin vesipuisto.